ബിറ്റ്കോയിനില് ശമ്ബളം വാങ്ങുമെന്ന് നിയുക്ത ന്യൂയോര്ക്ക് മേയര് ആദ്യ മൂന്നു മാസത്തെ ശമ്ബളം ബിറ്റ്കോയിനില് വാങ്ങുമെന്നും ന്യൂയോര്ക്ക് സിറ്റിയെ ക്രിപ്റ്റോകറന്സി കേന്ദ്രമാക്കി മാറ്റുമെന്നും നിയുക്ത ന്യൂയോര്ക്ക് മേയര് എറിക് ആദംസ്. മിയാമി മേയര് ഫ്രാന്സിസ് സുവാരസ് അടുത്ത ശമ്ബളം ബിറ്റ്കോയിനില് വാങ്ങുമെന്ന് പറഞ്ഞ് ചെയ്ത ട്വീറ്റിനോട് ട്വിറ്ററില് പ്രതികരിക്കുകയായിരുന്നു അദ്ദേഹം. ക്രിപ്റ്റോ കറന്സി ഇന്ഡസ്ട്രിയും മറ്റു നവീന ഇന്ഡസ്ട്രികളും നഗരത്തില് സജീവമാക്കുമെന്നും കറുത്ത വംശജര്ക്കിടയില് നിന്നു രണ്ടാം മേയറായ ഇദ്ദേഹം പറഞ്ഞു. സിറ്റി കോയിന് ഏര്പ്പെടുത്തിയ മിയാമിയെ പോലെ ന്യൂയോര്ക്ക് സിറ്റി കോയിന് കൊണ്ടുവരുമെന്നും അദ്ദേഹം വ്യക്തമാക്കി. നവംബര് രണ്ടിനാണ് ഡെമോക്രാറ്റിക് പാര്ട്ടിക്കാരനായ ഇദ്ദേഹം തെരഞ്ഞെടുക്കപ്പെട്ടത്.